Dienvidkurzemes novada pašvaldības

saistošie noteikumi Nr. \_\_\_\_

Grobiņā, 2023. gada \_\_\_\_. \_\_\_\_\_\_\_\_\_\_

**Dienvidkurzemes novada pašvaldības nolikums**

*Izdoti saskaņā ar Pašvaldību likuma*[*44. panta*](https://likumi.lv/ta/id/57255-par-pasvaldibam#p21)*pirmo daļu un*[*49.pantu*](https://likumi.lv/ta/id/57255-par-pasvaldibam#p24)

1. VISPĀRĪGIE JAUTĀJUMI
2. Saistošie noteikumi nosaka Dienvidkurzemes novada pašvaldības (turpmāk – Pašvaldība) institucionālo sistēmu un darba organizāciju, tostarp Pašvaldības administrācijas struktūru, Domes un komiteju sēžu darba organizāciju, kas ietver arī kārtību, kādā iedzīvotāji var piedalīties Domes un tās komiteju sēdēs, publisko tiesību līgumu noslēgšanas procedūru, amatpersonu rīcību ar Pašvaldības mantu un finanšu resursiem, iedzīvotāju pieņemšanas un iesniegumu izskatīšanas kārtību, publiskās apspriešanas organizēšanu, sadarbību ar pilsoniskās sabiedrības organizācijām un Pašvaldības administrācijas izdoto administratīvo aktu apstrīdēšanas kārtību.
3. Pašvaldība savas kompetences ietvaros realizē vietējo pārvaldi Dienvidkurzemes novada administratīvajā teritorijā. Pašvaldības teritorija tiek pārvaldīta nedalīti.
4. NOVADA TERITORIĀLAIS IEDALĪJUMS
5. Dienvidkurzemes novada teritorijā ir šāds pārvaldes vienību iedalījums:
   1. Aizputes pilsēta;
   2. Aizputes, Cīravas un Lažas pagastu apvienība;
   3. Bārtas un Kalētu pagastu apvienība;
   4. Bunkas pagasts;
   5. Dunalkas, Vecpils, Durbes, Tadaiķu pagastu un Durbes pilsētas apvienība;
   6. Dunikas, Rucavas, Nīcas un Otaņķu pagastu apvienība;
   7. Embūtes un Vaiņodes pagastu apvienība;
   8. Gaviezes un Grobiņas pagastu apvienība;
   9. Gramzdas un Virgas pagastu apvienība;

3.10.Grobiņas pilsēta;

3.11.Kazdangas un Kalvenes pagastu apvienība;

3.12.Medzes pagasts;

3.13.Priekules pagasta un Priekules pilsētas apvienība;

3.14.Sakas pagasta un Pāvilostas pilsētas apvienība;

3.15.Vērgales pagasts.

1. PAŠVALDĪBAS PĀRVALDES STRUKTŪRA
2. Pašvaldības lēmējinstitūcija ir novada dome (turpmāk – Dome), kas tiesīga pieņemt lēmumus ikvienā Pašvaldības kompetences jautājumā.
3. Dome sastāv no 19 deputātiem. Deputāti ir politiskas amatpersonas, kuras ievēlē saskaņā ar Pašvaldības domes vēlēšanu likumu.
4. Dome no deputātu vidus ievēlē Domes priekšsēdētāju, priekšsēdētāju vietniekus un pastāvīgo komiteju locekļus.
5. Lai nodrošinātu savu darbību un sagatavotu jautājumus izskatīšanai Domes sēdē, Dome izveido šādas pastāvīgās komitejas (turpmāk – komiteja):
   1. Finanšu komiteja 11 locekļu sastāvā;
   2. Sociālo un veselības jautājumu komiteja 5 locekļu sastāvā;
   3. Attīstības un tautsaimniecības komiteja 5 locekļu sastāvā;
   4. Izglītības un sporta komiteja 5 locekļu sastāvā;
   5. Kultūras jautājumu komiteja 5 locekļu sastāvā;
   6. Vides jautājumu komiteja 5 locekļu sastāvā;
   7. Teritorijas attīstības komiteja 5 locekļu sastāvā;
   8. Piekrastes attīstības komiteja 5 locekļu sastāvā.

1. Atsevišķu Pašvaldības funkciju pildīšanai Dome no deputātiem, Pašvaldības iestāžu darbiniekiem, valsts institūciju pārstāvjiem un pašvaldības iedzīvotājiem ir izveidojusi šādas pastāvīgās komisijas, kuru pārraudzību, izņemot tiesības pārbaudīt lēmuma tiesiskumu un atcelt prettiesisku lēmumu, kā arī prettiesiskas bezdarbības gadījumā dot rīkojumu pieņemt lēmumu, veic Domes pastāvīgās komitejas.
2. Finanšu komitejas pārraudzībā:
   1. Administratīvā komisija;
   2. Iepirkumu komisija;
   3. Īpašuma atsavināšanas un izsoļu komisija;
3. Sociālo un veselības jautājumu komitejas pārraudzībā:
   1. Deklarētās dzīvesvietas anulēšanas komisija;
   2. Dzīvokļu komisija;
   3. Starpinstitūciju bērnu tiesību aizsardzības komisija.
4. Attīstības un tautsaimniecības komitejas pārraudzībā:
   1. Lauksaimniecības zemes darījumu izvērtēšanas komisija.
5. Izglītības un sporta komitejas pārraudzībā:
   1. Interešu izglītības programmu izvērtēšanas un mērķdotācijas sadales komisija;
   2. Jaunatnes lietu konsultatīvo komisija.
6. Kultūras jautājumu komitejas pārraudzībā:
   1. Publisko pasākumu atļauju izsniegšanas un citu atļauju izsniegšanas komisija.
7. Vides jautājumu komitejas pārraudzībā:
   1. Apstādījumu un Vides pārraudzības komisija;
   2. Medību koordinācijas komisija.
8. Piekrastes komiteja:
   1. Zvejas rīku sadales komisija.
9. Atsevišķu pašvaldības funkciju pildīšanai ar Liepājas valstspilsētas pašvaldību kopīgi izveidota:
   1. Dienvidkurzemes novada un Liepājas valstspilsētas sadarbības teritorijas civilās aizsardzības komisija.
10. Atsevišķu Pašvaldības funkciju pildīšanai Dome izveido darba grupas, konsultatīvās padomes un tamlīdzīgas institūcijas, kurās tiek iekļauti Domes deputāti un Pašvaldības iedzīvotāji.
11. Komisiju, darba grupu, konsultatīvo padomju darba tehnisko nodrošinājumu veic Pašvaldības administrācijas darbinieks, kuru norīko ar Pašvaldības izpilddirektora rīkojumu.
12. Komisiju darbību reglamentē Domes apstiprināti nolikumi, kuros nosaka to skaitlisko sastāvu, kompetenci, uzraudzību un kontroli. Komisijas locekli var izslēgt no komisijas sastāva ar Domes lēmumu. Par trīs pēc kārtas neattaisnotiem komisijas vai darba grupas sēžu kavējumiem vai vismaz piecu sēžu neattaisnotiem kavējumiem gada laikā komisijas vai darba grupas priekšsēdētājs var ierosināt Domei izslēgt attiecīgo komisijas vai darba grupas locekli no komisijas vai darba grupas sastāva.
13. Pašvaldības darbību nodrošina Pašvaldības administrācija, kuru veido iestādes, struktūr­vienības un amatpersonas, atbilstoši pielikumā pievienotajai Pašvaldības institucionālai struktūrai (Pielikums Nr.1)~~.~~
14. Dome izveidojusi centrālo pārvaldi – Pašvaldības iestādi "Centrālā pārvalde" (turpmāk – Centrālā pārvalde), kas nodrošina:
    1. Domes un komiteju organizatorisko un tehnisko apkalpošanu;
    2. Pašvaldības budžeta projekta izstrādāšanu un izpildes organizēšanu;
    3. nekustamā īpašuma nodokļa administrēšanu;
    4. attīstības plānošanas dokumentu izstrādes, aktualizācijas un īstenošanas uzraudzības organizēšanu un koordinēšanu;
    5. sabiedrības iesaisti Pašvaldības administratīvās teritorijas attīstības plānošanā;
    6. dalību vides aizsardzības attīstības plānošanā un vides monitoringa pasākumos;
    7. finanšu līdzekļu piesaistes koordinēšanu no nacionālajām un starptautiskajām finanšu institūcijām, Eiropas Savienības programmām un fondiem attīstības programmas investīciju plānā iekļauto projektu īstenošanai;
    8. projektu sagatavošanu, iesniegšanu un īstenošanu, tai skaitā slēdz līgumus, ja Eiropas Savienības struktūrfondu un citu ārējo finanšu avotu līdzfinansētā projekta iesniedzējs un īstenotājs ir Pašvaldība;
    9. saimnieciskās darbības Pašvaldības administratīvajā teritorijā sekmēšanu un atbalsta sniegšanu;
    10. Pašvaldības palīdzību dzīvokļu jautājumu risināšanā;
    11. personu dzīvesvietas deklarēšanu un dzīvesvietas ziņu anulēšanu pašvaldības administratīvajā teritorijā;
    12. sabiedrības informēšanu par jautājumiem, kas saistīti ar Pašvaldības autonomo funkciju un brīvprātīgo iniciatīvu izpildi;
    13. Pašvaldības informatīvā izdevuma sagatavošanu un izdošanu;
    14. iekšējās kontroles sistēmas izveidošanu Pašvaldībā;
    15. Pašvaldības centralizēto publisko iepirkumu un publisko iepirkumu Pašvaldības iestāžu vajadzībām organizēšanu;
    16. citus Centrālās pārvaldes nolikumā noteiktos uzdevumus.
15. Centrālo pārvaldi vada Domes iecelts vadītājs.
16. Pašvaldībai noteikto funkciju izpildei Dome ir izveidojusi arī šādas iestādes un struktūrvienības:
    1. Pašvaldības iestāde "Dienvidkurzemes novada Pašvaldības policija".
    2. Pašvaldības iestāde "Dienvidkurzemes novada Sociālais dienests".
    3. Pašvaldības iestāde "Dienvidkurzemes novada Dzimtsarakstu nodaļa".
    4. Pašvaldības iestāde "Dienvidkurzemes novada Būvvalde".
    5. Pašvaldības iestāde "Dienvidkurzemes novada Bāriņtiesa".
    6. Pašvaldības iestāde "Dienvidkurzemes novada Sporta pārvalde", kuras pārraudzībā atrodas Pašvaldības iestāde:
       1. Pašvaldības iestāde "Dienvidkurzemes Sporta skola".
    7. Pašvaldības iestāde "Dienvidkurzemes novada Kultūras pārvalde", kuras pārraudzībā atrodas Pašvaldības iestādes:
       1. Pašvaldības iestāde "Bārtas muzejs";
       2. Pašvaldības iestāde "Pāvilostas novadpētniecības muzejs";
       3. Pašvaldības iestāde "Vērgales pagasta muzejs";
       4. Pašvaldības iestāde "Aizputes novadpētniecības muzejs – tūrisma informācijas punkts";
       5. Apriķu muzejs;
       6. Kazdangas muzejs;
       7. Pašvaldības iestāde "Dienvidkurzemes novada bibliotēka".
    8. Pašvaldības iestāde "Dienvidkurzemes novada Izglītības pārvalde", kuras pārraudzībā atrodas Pašvaldības iestādes:
       1. Pašvaldības iestāde "Aizputes pagasta pamatskola";
       2. Pašvaldības iestāde "Ata Kronvalda Durbes pamatskola";
       3. Pašvaldības iestāde "Dzērves pamatskola";
       4. Pašvaldības iestāde "Kalvenes pamatskola";
       5. Pašvaldības iestāde "Krotes Kronvalda Ata pamatskola";
       6. Pašvaldības iestāde "Māteru Jura Kazdangas pamatskola";
       7. Pašvaldības iestāde "Mežupes pamatskola";
       8. Pašvaldības iestāde "Padures pamatskola";
       9. Pašvaldības iestāde "Pāvilostas pamatskola";
       10. Pašvaldības iestāde "Vērgales pamatskola";
       11. Pašvaldības iestāde "Dienvidkurzemes 2.vidusskola ";
       12. Pašvaldības iestāde "Aizputes vidusskola";
       13. Pašvaldības iestāde "Nīcas vidusskola";
       14. Pašvaldības iestāde "Priekules vidusskola";
       15. Pašvaldības iestāde "Vaiņodes vidusskola";
       16. Pašvaldības iestāde "Zentas Mauriņas Grobiņas vidusskola";
       17. Pašvaldības iestāde "Aizputes pirmsskolas izglītības iestāde "Pasaciņa";
       18. Pašvaldības iestāde "Cīravas pirmsskolas izglītības iestāde "Pīlādzītis";
       19. Pašvaldības iestāde "Durbes pirmsskolas izglītības iestāde "Ābolītis";
       20. Pašvaldības iestāde "Grobiņas pirmsskolas izglītības iestāde "Ūdelīte"";
       21. Pašvaldības iestāde "Grobiņas pirmsskolas izglītības iestāde "Pīpenīte"";
       22. Pašvaldības iestāde "Kazdangas pirmsskolas izglītības iestāde "Ezītis"";
       23. Pašvaldības iestāde "Medzes pirmsskolas izglītības iestāde "Čiekuriņš"";
       24. Pašvaldības iestāde "Nīcas pirmsskolas izglītības iestāde “Spārīte"" (ar filiāli Rudes ciemā);
       25. Pašvaldības iestāde "Pāvilostas pirmsskolas izglītības iestāde "Dzintariņš"";
       26. Pašvaldības iestāde "Vērgales pirmsskolas izglītības iestāde "Kastanītis"";
       27. Pašvaldības iestāde "Priekules pirmsskolas izglītības iestāde "Dzirnaviņas"";
       28. Pašvaldības iestāde "Virgas pirmsskolas izglītības iestāde "Gaismiņa"";
       29. Pašvaldības iestāde "Vaiņodes pirmsskolas izglītības iestāde "Zīlīte"";
       30. Pašvaldības iestāde "Aizputes Mūzikas skola";
       31. Pašvaldības iestāde "Nīcas Mūzikas skola";
       32. Pašvaldības iestāde "Kalētu Mūzikas un mākslas pamatskola";
       33. Pašvaldības iestāde "Pāvilostas Mūzikas un mākslas skola";
       34. Pašvaldības iestāde "Priekules Mūzikas un mākslas skola";
       35. Pašvaldības iestāde "Vaiņodes Mūzikas skola";
       36. Pašvaldības iestāde "Aizputes Mākslas skola";
       37. Pašvaldības iestāde "Grobiņas mūzikas un mākslas skola";
       38. Pašvaldības iestāde "Aizputes Skolēnu jaunrades centrs";
       39. Pašvaldības iestāde "Grobiņas skolēnu interešu centrs";
       40. Pašvaldības iestāde "Grobiņas Pieaugušo izglītības centrs”;
       41. Pašvaldības iestāde "Rucavas pamatskola";
       42. Rucavas pašvaldības iestāde "Pirmsskolas izglītības iestāde "Zvaniņš"";
    9. Pašvaldības iestāde "Dienvidkurzemes novada Komunālā pārvalde".
    10. Pašvaldības iestāde "Pāvilostas ostas pārvalde".
    11. Pašvaldības iestāde "Dienvidkurzemes novada Veselības aprūpes centrs".
    12. Pašvaldības iestāde "Dienvidkurzemes novada vēlēšanu komisija".
    13. Pašvaldības administrācijas struktūrvienības, kurām ar normatīvo aktu ir noteikta īpaša kompetence un atšķirīga padotības forma:
        1. Domes priekšsēdētāja birojs ir funkcionāli tieši pakļauts Domes priekšsēdētājam un administratīvi pakļauts Pašvaldības izpilddirektoram;
        2. Iekšējā audita nodaļa ir funkcionāli tieši pakļauta Domes priekšsēdētājam un administratīvi pakļauta Pašvaldības izpilddirektoram;
        3. Organizatoriskā nodaļa ir funkcionāli un administratīvi pakļauta Pašvaldības izpilddirektoram.
17. Dome ir izveidojusi Pašvaldības aģentūru "Dienvidkurzemes novada tūrisma centrs".
18. Pašvaldība ir kapitāla daļu turētāja šādās kapitālsabiedrībās – sabiedrībās ar ierobežotu atbildību:
    1. Sabiedrībā ar ierobežotu atbildību "Priekules slimnīca";
    2. Sabiedrībā ar ierobežotu atbildību "Kuldīgas slimnīca";
    3. Sabiedrībā ar ierobežotu atbildību "RAS -30";
    4. Sabiedrībā ar ierobežotu atbildību "Liepājas RAS";
    5. Sabiedrībā ar ierobežotu atbildību "Aizputes nami";
    6. Sabiedrībā ar ierobežotu atbildību "Grobiņas namserviss";
    7. Sabiedrībā ar ierobežotu atbildību "Priekules nami";
    8. Sabiedrībā ar ierobežotu atbildību "Grobiņas HES";
    9. Sabiedrībā ar ierobežotu atbildību "Liepājas reģiona tūrisma informācijas birojs";
    10. Sabiedrībā ar ierobežotu atbildību "Pansionāts Rokaiži ".
19. Par nolikuma 24.punktā minēto kapitālsabiedrību kapitāla daļu pārvaldību atbilstoši normatīvajiem aktiem atbildīgs ir Pašvaldības izpilddirektors, kurš pilda kapitāla daļu turētāja pārstāvja pienākumus.
20. Pašvaldības iestāžu tiesības un pienākumi ir noteikti nolikumos, kurus izdod Dome. Pašvaldības kapitālsabiedrību pienākumi un tiesības noteikti kapitālsabiedrību statūtos.
21. Pašvaldība ir biedrs šādās biedrībās:
    1. Latvijas Pašvaldību savienība;
    2. Latvijas Bibliotekāru biedrība;
    3. Latvijas Muzeju biedrība;
    4. Latvijas Bāriņtiesu darbinieku asociācija;
    5. Latvijas Lauku tūrisma asociācija "Lauku ceļotājs";
    6. Latvijas Mūzikas izglītības iestāžu asociācija;
    7. Latvijas Piļu un muižu asociācija;
    8. Kurzemes tūrisma asociācija;
    9. LATVIJAS SPORTA IZGLĪTĪBAS IESTĀŽU “DIREKTORU PADOME”;
    10. Latvijas Sporta veterānu – senioru savienība;
    11. Latvijas Vieglatlētikas savienība;
    12. Latvijas Galda tenisa federācija;
    13. Latvijas Šaušanas federācija;
    14. LATVIJAS VOLEJBOLA FEDERĀCJA;
    15. Liepājas rajona partnerība;
    16. Kooperatīvā Krājaizdevu sabiedrība "Dzēse pluss";
    17. "Latvijas pašvaldību sociālo dienestu vadītāju apvienība".
22. Domes darbību nodrošina Domes priekšsēdētājs, Domes priekšsēdētāja vietnieki, Pašvaldības izpilddirektors, Pašvaldības izpilddirektora vietnieks.
23. Pašvaldības izpilddirektoram ir viens vietnieks.
24. Pašvaldības izpilddirektoru un izpilddirektora vietnieku amatā ieceļ Dome. Pašvaldības izpilddirektora vietnieks ir tieši pakļauts Pašvaldības izpilddirektoram. Darba līgumu ar Pašvaldības izpilddirektoru un izpilddirektora vietnieku Pašvaldības vārdā slēdz Domes priekšsēdētājs. Pašvaldības izpilddirektoru un izpilddirektoru vietnieku no amata Darba likumā noteiktajos gadījumos un kārtībā atbrīvo Dome.
25. Domes priekšsēdētāja, viņa vietnieku, deputātu, Pašvaldības izpilddirektora un viņa vietnieku, Pašvaldības darbinieku, Pašvaldības iestāžu, aģentūru un citu Pašvaldības amatpersonu atlīdzība tiek noteikta atbilstoši Valsts un pašvaldības institūciju amatpersonu un darbinieku atlīdzības likumam un Pašvaldības institūciju, amatpersonu un darbinieku atlīdzības nolikumam. Dome apstiprina Pašvaldības darbinieku amatu katalogu.
26. DOMES PRIEKŠSĒDĒTĀJA, DOMES PRIEKŠSĒDĒTĀJA VIETNIEKU, PAŠVALDĪBAS IZPILDDIREKTORA UN IZPILDDIREKTORA VIETNIEKA KOMPETENCE
27. Domes priekšsēdētāju ievēlē no Domes deputātu vidus ar vienkāršu balsu vairākumu. Pēc domes priekšsēdētāja ievēlēšanas no attiecīgās Domes deputātiem ievēlē priekšsēdētāja vietniekus. Domes priekšsēdētāju un priekšsēdētāja vietniekus ievēlē uz Domes pilnvaru laiku. Domes priekšsēdētāja un Domes priekšsēdētāja vietnieku amati ir algoti.
28. Domes darbu vada Domes priekšsēdētājs, kurš pilnvaras iegūst ar ievēlēšanas brīdi. Domes priekšsēdētājs ir politiski un Pašvaldību likumā noteiktajā kārtībā tiesiski atbildīgs par Domes darbu. Priekšsēdētājs īsteno savas pilnvaras Pašvaldību likuma 17. pantā noteikto tiesību ietvaros, kā arī:
    1. reprezentē pašvaldību;
    2. koordinē un ierosina jautājumu izskatīšanu Domes komitejās, komisijās un padomēs;
    3. vada Finanšu komiteju, Liepājas valstspilsētas un Dienvidkurzemes novada sadarbības teritorijas Civilās aizsardzības komisijas darbu, darbojas komitejās, komisijās, darba grupās, valdēs un padomēs, kurās viņu ievēlē Dome;
    4. dod saistošus rīkojumus Domes priekšsēdētāja vietniekiem, Pašvaldības izpilddirektoram, Pašvaldības izpilddirektora vietniekam, Pašvaldības iestāžu vadītājiem administrācijas vadītājiem un darbiniekiem, ciktāl tas ir nepieciešams Domes priekšsēdētāja pilnvaru īstenošanai;
    5. bez īpaša pilnvarojuma pārstāv pašvaldību tiesā un attiecībās ar valsts pārvaldes un citām valsts institūcijām;
    6. pārstāv Pašvaldību un Domi attiecībās ar valsti, citām pašvaldībām vai jebkuru citu personu, vai arī pilnvaro personas, kas veic Pašvaldības vai Domes interešu pārstāvniecību Ministru kabinetā un citās valsts pārvaldes vai pašvaldību institūcijās;
    7. veic biedra funkcijas biedrībās, kurās Pašvaldība ir biedrs, vai pilnvaro šīs funkcijas veikt Domes priekšsēdētāja vietniekam vai citai Pašvaldības amatpersonai, ja vien Domes lēmumā nav noteikta cita kārtība;
    8. slēdz publisko tiesību līgumus un paraksta privāto tiesību līgumus atbilstoši Pašvaldības darba reglamentā noteiktajai kārtībai;
    9. paraksta citus juridiskus dokumentus - vēstules, kas adresētas valsts pārvaldes un citām valsts institūcijām, nostiprinājuma lūgumus, uzziņas zemesgrāmatai, paskaidrojumus, prasības pieteikumus un pieteikumus tiesai, sarakstes dokumentus ar tiesībsargājošām iestādēm u.c. dokumentus atbilstoši normatīvos aktos noteiktam pilnvarojumam;
    10. īsteno pārraudzību pār Iekšējā audita nodaļu, tajā skaitā izdod tās darbiniekiem saistošus rīkojumus un lēmumus;
    11. Domes priekšsēdētājs Pašvaldības vārdā slēdz:
        1. līgumus par aizņēmumiem un galvojumiem, kad Dome par to ir lēmusi;
        2. sadarbības, līdzdarbības un deleģēšanas līgumus;
        3. līgumus par attīstības politikas plānošanas dokumentu izstrādi pēc komitejas atzinuma saņemšanas;
        4. līgumus par Pašvaldības nekustamā īpašuma atsavināšanu un iegūšanu;
        5. citus līgumus saskaņā ar Domes lēmumiem.
29. Domes priekšsēdētājam ir trīs vietnieki un kuru amati ir algoti:
    1. Domes priekšsēdētāja vietnieks tautsaimniecības jautājumos,
    2. Domes priekšsēdētāja vietnieks attīstības jautājumos,
    3. Domes priekšsēdētāja vietnieks izglītības, sociālajos un sporta jautājumos.
30. Domes priekšsēdētāja vietnieks tautsaimniecības jautājumos:
    1. aizvieto Domes priekšsēdētāju viņa prombūtnes laikā;
    2. pilda citus pienākumus, ko uzdevis Domes priekšsēdētājs;
    3. ar Domes priekšsēdētāja rīkojumu aizvieto Domes priekšsēdētāja vietnieku attīstības jautājumos un Domes priekšsēdētāja vietnieku izglītības, sociālajos un sporta jautājumos viņu prombūtnes laikā;
    4. koordinē jautājumus, kas saistīti ar Pašvaldības funkcijām civilstāvokļa aktu reģistrācijā;
    5. koordinē un pārrauga komunālo pakalpojumu jautājumus novadā;
    6. koordinē sabiedriskā transporta pakalpojuma nodrošināšanu;
    7. koordinē jautājumus, kas attiecas uz sabiedrisko kārtību un drošību;
    8. koordinē Pašvaldības īpašumu un mājokļu jautājumus;
    9. sniedz Domes priekšsēdētājam priekšlikumus par komisiju, darba grupu izveidi;
    10. veic citus uzdevumus un pilda pienākumus, kurus to pilnvarojis veikt Domes priekšsēdētājs.
31. Domes priekšsēdētāja vietnieks attīstības jautājumos:
    1. ar Domes priekšsēdētāja rīkojumu aizvieto Domes priekšsēdētāja vietnieku tautsaimniecības jautājumos vai Domes priekšsēdētāja vietnieku izglītības, sociālajos un sporta jautājumos;
    2. koordinē Eiropas Savienības fondu, investīciju un budžeta līdzekļu piesaistīšanu Pašvaldībai;
    3. koordinē jautājumus par publisko ūdeņu, t.sk., Baltijas jūras un tās piekrastes apsaimniekošanu saistīto jautājumu apzināšanu, attīstību un nodrošina to risināšanu;
    4. koordinē nodarbinātības jautājumus pašvaldībā;
    5. koordinē tūrisma attīstības jautājumus pašvaldībā;
    6. koordinē būvniecības procesa tiesiskuma nodrošināšanas jautājumus;
    7. koordinē nevalstisko organizāciju jautājumus;
    8. organizē savas kompetences ietvaros Pašvaldības perspektīvo mērķu sasniegšanai dažādu nozaru ekspertu diskusijas par Pašvaldībai stratēģiski svarīgu projektu realizāciju;
    9. sniedz Domes priekšsēdētājam priekšlikumus par komisiju, darba grupu izveidi.
    10. veic citus uzdevumus un pilda pienākumus, kurus to pilnvarojis veikt Domes priekšsēdētājs.
32. Domes priekšsēdētāja vietnieks izglītības, sociālajos un sporta jautājumos:
    1. ar Domes priekšsēdētāja rīkojumu aizvieto Domes priekšsēdētāja vietnieku tautsaimniecības jautājumos vai Domes priekšsēdētāja vietnieku attīstības jautājumos pienākumus un tiesības viņu prombūtnes laikā;
    2. koordinē izglītības pieejamības un obligātās izglītības ieguves jautājumus;
    3. koordinē veselības pieejamības jautājumus;
    4. koordinē sociālo problēmu atbalsta risināšanas un sociālās palīdzības, sociālo pakalpojumu jautājumus;
    5. koordinē komunikācijas, mārketinga un sabiedrisko attiecību jautājumus;
    6. koordinē sporta nozares, sporta infrastruktūras attīstību Pašvaldībā;
    7. koordinē darbu ar jaunatni;
    8. sniedz Domes priekšsēdētājam priekšlikumus par komisiju, darba grupu izveidi.
    9. veic citus uzdevumus un pilda pienākumus, kurus to pilnvarojis veikt Domes priekšsēdētājs.
33. Domes priekšsēdētājam atvaļinājumu piešķir ar Domes priekšsēdētāja vietnieka tautsaimniecības jautājumos rīkojumu. Atvaļinājumu Domes priekšsēdētāja vietniekiem piešķir ar Domes priekšsēdētāja rīkojumu.
34. Pašvaldības izpilddirektors:
    1. Pašvaldības izpilddirektors kontrolē un koordinē Pašvaldības administrācijas darbu, un papildus Pašvaldību likumā un šajā Nolikumā noteiktajai kompetencei:
       1. pārvalda Pašvaldības administrācijas finanšu, personāla un citus resursus;
       2. nodrošina Pašvaldības administrācijas gadskārtējā darbības plāna izstrādi;
       3. organizē iestāžu budžeta pieprasījumu izstrādi un iesniedz tos Domes priekšsēdētājam;
       4. uzrauga tiesas spriedumu izpildi lietās, kurās viena no pusēm ir Pašvaldība;
       5. izsniedz izziņas par ēku atrašanos bilancē;
       6. Pašvaldības un Centrālās pārvaldes vārdā atver un slēdz kontus kredītiestādēs un Valsts kasē, kā arī rīkojas ar finanšu līdzekļiem;
       7. organizē Domes izdoto saistošo noteikumu, Domes lēmumu un citu normatīvo aktu izpildi;
       8. piedalās Domes sēdēs un ir tiesīgs piedalīties komiteju un komisiju sēdēs un jautājumu apspriešanā;
       9. Domes apstiprinātā budžeta ietvaros veic Pašvaldības administrācijai piešķirto finanšu līdzekļu pārdali atbilstoši normatīvajos aktos noteiktajam;
       10. nosaka kārtību, kādā tiek veikts Pašvaldības finanšu un budžeta vadības process;
       11. pēc Domes vēlēšanām organizē materiālo vērtību nodošanu jaunajam Domes priekšsēdētājam saskaņā ar Pašvaldības darba reglamentu;
       12. vienlaikus ar gada pārskata apstiprināšanu Domes sēdē, sniedz pārskatu par savu darbību;
       13. ir tiesīgs pasūtīt zemes kadastrālo uzmērīšanu, saskaņot un parakstīt ar zemes kadastrālo uzmērīšanu saistīto dokumentāciju (tai skaitā zemes robežu, situācijas un apgrūtinājumu plānus, robežu noteikšanas, apsekošanas un atjaunošanas aktus, robežu neatbilstības aktus un citus dokumentus). Iesniegt, pieprasīt un parakstīt visu dokumentāciju Valsts zemes dienestā;
       14. ir tiesīgs  pasūtīt ēku un būvju kadastrālo uzmērīšanu un parakstīt ar to saistīto dokumentāciju;
       15. ir tiesīgs pasūtīt meža inventarizāciju un parakstīt ar to saistīto dokumentāciju;
       16. ir tiesīgs iesniegt, pieprasīt un parakstīt visu dokumentāciju Valsts meža dienestā;
       17. dod atļauju atsavināt un norakstīt Pašvaldības kustamo mantu ar atlikušo vērtību līdz 10 000 *euro*;
       18. dod rīkojumus Pašvaldības kustamās mantas nodošanai un pieņemšanai attiecīgajai pašvaldības iestādei;
       19. savas kompetences ietvaros bez īpaša pilnvarojuma pārstāv Pašvaldību attiecībās ar citām valsts un pašvaldības institūcijām un attiecībās ar Pašvaldības sadarbības partneriem un izdos pilnvaras;
       20. savas kompetences ietvaros bez īpaša pilnvarojuma pārstāv Pašvaldību attiecībās ar citām valsts un pašvaldības institūcijām un attiecībās ar Pašvaldības sadarbības partneriem un izdos pilnvaras;
       21. Izpilddirektors pašvaldības vārdā slēdz;
           1. administratīvos līgumus;
           2. piegādes, pakalpojuma, būvdarbu līgumus un vispārīgo vienošanos, kuriem piemēro [Publisko iepirkumu likumā](https://likumi.lv/ta/id/287760-publisko-iepirkumu-likums) noteiktās iepirkumu procedūras;
           3. darba līgumus ar Pašvaldības centrālās pārvaldes vadītāju un iestāžu vadītājiem;
           4. nomas līgumus par Pašvaldības nekustamo īpašumu;
           5. līgumus par Pašvaldības kustamās mantas atsavināšanu par brīvu cenu, ja kustamās mantas atlikusī bilances vērtība pēc grāmatvedības uzskaites datiem ir mazāka par 700,00 euro. Šajā gadījumā pārdošanas cena nedrīkst būt mazāka par atlikušo vērtību;
           6. līgumus par Pašvaldības kustamās mantas pārdošanu izsolē;
           7. līgumus par medību tiesību nodošanu;
           8. citus līgumus saskaņā ar Domes lēmumiem.
       22. Izpilddirektors ar rīkojumu ir tiesīgs uzdot citai Pašvaldības administrācijas amatpersonai vai darbiniekam Pašvaldības vārdā slēgt administrācijas darbības nodrošināšanai nepieciešamos līgumus un preču pavadzīmes par summu, kas nepārsniedz 10 000,00 *euro*, kā arī no tiem izrietošos dokumentus.
    2. Pašvaldības izpilddirektora pienākumus viņa prombūtnes laikā pilda Pašvaldības izpilddirektora vietnieks.
35. Pašvaldības izpilddirektora vietnieks veic pienākumus saskaņā ar šo nolikumu, Domes lēmumiem, Domes priekšsēdētāja, viņu vietnieku un Pašvaldības izpilddirektora rīkojumiem.
36. DOMES PASTĀVĪGO KOMITEJU KOMPETENCE

1. Komitejas pašvaldības darba reglamentā noteiktajā kārtībā:
   1. sagatavo Domes lēmumu projektus, izskata saņemtos Domes lēmumu projektus un citus jautājumus pirms to iekļaušanas Domes sēdes darba kārtībā;
   2. sniedz atzinumus jautājumos, kuri ir komitejas kompetencē;
   3. veic citus pienākumus.
2. Finanšu komiteja papildus 9., 34. punktā un Pašvaldību likumā noteiktajam:
   1. sniedz atzinumu par prioritātēm līdzekļu sadalījumā no Pašvaldības budžeta līdzekļiem neparedzētiem gadījumiem, kā arī gadījumos, ja netiek izpildīta budžeta ieņēmumu daļa;
   2. sniedz atzinumu par atļauju došanu savienot valsts amatpersonām amatu ar citu amatu.
   3. sniedz atzinumu par Pašvaldības finanšu pārskatu un gada publisko pārskatu;
   4. sniedz atzinumu par amatpersonu, iestāžu, komisiju, darba grupu budžeta līdzekļu pieprasījumiem un projektiem;
   5. izskata lēmuma projektus par nekustamā īpašuma nodokļa apstrīdēšanu;
   6. saskaņo priekšsēdētāja, izpilddirektora lēmumu par darba samaksas apmēra noteikšanu, kas pārsniedz Dienvidkurzemes novada pašvaldības darbinieku amatu katalogā noteikto, apstiprinātā budžeta ietvaros;
   7. veic citus Domes lēmumos noteiktos pienākumus.
3. Sociālo un veselības jautājumu komitejapapildus 10. un 34.punktā noteiktajam izskata jautājumus un sniedz atzinumus:
   1. par sociālo palīdzību un veselības aprūpi;
   2. par palīdzību dzīvokļa jautājumu risināšanā;
   3. par iedzīvotāju nodarbinātību;
   4. par personu dzīves vietas deklarēšanu;
   5. par bērnu un aizgādnībā esošo personu tiesību aizsardzību;
   6. par ārvalstnieku un bezvalstnieku ieceļošanas, uzturēšanās un izceļošanas;
   7. par reliģiskām organizācijām;
   8. par sociālās palīdzības iestāžu, veselības aprūpes iestāžu, bāriņtiesas darbību;
   9. par amatpersonu, iestāžu, kapitālsabiedrību, komisiju un darba grupu budžeta līdzekļu pieprasījumiem un projektiem kompetences ietvaros;
   10. veic citus ar Domes lēmumiem noteiktos pienākumus.
4. Attīstības un tautsaimniecības komitejapapildus 11. un 34. punktā noteiktajam izskata jautājumus un sniedz atzinumus:
   1. par investīciju projektu sagatavošanu un īstenošanu;
   2. par uzņēmējdarbības veicināšanu, starptautisko sadarbību;
   3. par tūrisma nozares darbu un attīstību;
   4. par komunālo pakalpojumu organizēšanu, inženierkomunikāciju, transportu;
   5. par neapdzīvojamo telpu un zemes nomu, lietošanu, nodošanu pārvaldīšanā vai apsaimniekošanā;
   6. par dzīvojamā fonda veidošanu, uzturēšanu, modernizēšanu;
   7. par Pašvaldības nekustamo īpašumu atsavināšanu;
   8. par amatpersonu, iestāžu, kapitālsabiedrību, komisiju un darba grupu budžeta līdzekļu pieprasījumiem un projektiem kompetences ietvaros;
   9. veic citus ar Domes lēmumiem noteiktos pienākumus.
5. Izglītības un sporta komiteja papildus 12. un 34. punktā noteiktajam izskata jautājumus un sniedz atzinumus:
   1. par izglītības un sporta politiku;
   2. par izglītības iestāžu tīklu un izglītības iestāžu darbības nodrošināšanu;
   3. par jaunatnes plānošanas politiku;
   4. par finansējuma pieprasījumiem izglītības un sporta iestāžu darba nodrošināšanai;
   5. par izglītības un veselības attīstības perspektīvo un ikgadējo programmu īstenošanu;
   6. par amatpersonu, iestāžu, kapitālsabiedrību, komisiju un darba grupu budžeta līdzekļu pieprasījumiem un projektiem kompetences ietvaros;
   7. veic citus ar Domes lēmumiem noteiktos pienākumus.
6. Kultūras jautājumu komiteja papildus 13. un 34. punktā noteiktajam izskata jautājumus un sniedz atzinumus:
   1. par kultūrvidi;
   2. par kultūras iestāžu attīstību;
   3. par kultūras nozares perspektīvām programmām un koncepcijām;
   4. par amatpersonu, iestāžu, kapitālsabiedrību, komisiju un darba grupu budžeta līdzekļu pieprasījumiem un projektiem kompetences ietvaros;
   5. veic citus ar Domes lēmumiem noteiktos pienākumus.
7. Vides jautājumu komiteja papildus 14. un 34. punktā noteiktajam izskata jautājumus un sniedz atzinumus:
   1. par piesārņojošo darbību un ietekmes uz vides novērtējumu;
   2. par Civilo aizsardzību;
   3. par vides uzlabošanu;
   4. par Pašvaldības zemes (zemes dzīļu), derīgo izrakteņu, ūdens, mežu, koku, apstādījumu resursu izmantošanu un izlietojumu;
   5. par medību tiesību nomu;
   6. par atkritumu apsaimniekošanu;
   7. par hidrotehniskām un meliorācijas būvēm;
   8. par vides, dabas aizsardzību un piesārņojuma novēršanu, kā arī finanšu piesaisti, saskaņā ar pieņemtajām programmām un projektiem;
   9. par energo, dabas resursu pārvaldību un vides ilgtspējas attīstības plāniem;
   10. par mežsaimniecību un citām meža nozarēm;
   11. par amatpersonu, iestāžu, kapitālsabiedrību, komisiju un darba grupu budžeta līdzekļu pieprasījumiem un projektiem kompetences ietvaros;
   12. veic citus ar Domes lēmumiem noteiktos pienākumus.
8. Teritorijas attīstības komiteja papildus 34. punktā noteiktajam izskata jautājumus un sniedz atzinumus:
   1. par Dienvidkurzemes novada administratīvās teritorijas dalījumu, tā robežu grozīšanu, nosaukumu maiņu (t.sk. ielu, skvēru, parku, laukumu nosaukumu maiņu);
   2. par Pašvaldības teritorijas visa veida apbūvi, labiekārtošanu, ainavas veidošanu, ēku un būvju nojaukšanu, kā arī citu teritorijas izmantošanu;
   3. par Pašvaldības zemes kadastrālās vērtības zonējuma robežām, apbūves zonējumu, ielu un nekustamo īpašumu nosaukumiem, kā arī to izmaiņām;
   4. par Pašvaldības ielu, ceļu, tiltu un laukumu būvniecību un uzturēšanu, kā arī to apgaismošanu un satiksmes organizāciju;
   5. par Pašvaldības teritorijā esošo parku, skvēru un zaļo zonu ierīkošanu, labiekārtošanu un apsaimniekošanu;
   6. par kapsētu apsaimniekošanu un izveidi;
   7. par amatpersonu, iestāžu, kapitālsabiedrību, komisiju un darba grupu budžeta līdzekļu pieprasījumiem un projektiem kompetences ietvaros;
   8. veic citus ar Domes lēmumiem noteiktos pienākumus.
9. Piekrastes attīstības papildus 34. punktā noteiktajam komiteja izskata jautājumus un sniedz atzinumus:
   1. par ar Baltijas jūras un tās piekrastes apsaimniekošanu;
   2. par  Baltijas jūras un tās piekrastes vides stāvokļa uzlabošanu;
   3. par komerczveju un pašpatēriņu zveju un makšķerēšanas licencēm iekšējos un publiskos ūdeņos;
   4. par saimniecisko darbību Baltijas jūras piekrastē un Pāvilostas ostas pārvaldē;
   5. par kuģošanu iekšējos ūdeņos;
   6. par peldvietu ierīkošanu Baltijas jūrā un attiecīgo drošības pasākumu nodrošināšanu piekrastē;
   7. par amatpersonu, iestāžu, kapitālsabiedrību, komisiju un darba grupu budžeta līdzekļu pieprasījumiem un projektiem kompetences ietvaros;
   8. veic citus ar Domes lēmumiem noteiktos pienākumus.
10. DOMES UN KOMITEJU SĒŽU DARBA ORGANIZĀCIJA
11. Domes kārtējās sēdes notiek katru mēnesi pēdējās nedēļas ceturtdienā, ja Domes priekšsēdētājs nenosaka citu dienu.
12. Domes un komiteju sēžu norises tehniskajam nodrošinājumam izmanto datortehniku un dokumentu vadības sistēmu - “Lietvaris”.
13. Ja attiecīgajā teritorijā izsludināta ārkārtējā situācija vai valsts noteikusi pulcēšanās ierobežojumus vai tiek sasaukta ārkārtas sēde Domes priekšsēdētājs var noteikt, ka izmantojot tiešsaistes videokonferences sarunu rīku, Domes sēde notiek attālināti.
14. Ja deputāts nevar ierasties klātienes kārtējās Domes sēdes norises vietā veselības stāvokļa vai komandējuma dēļ vai ārkārtas klātienes Domes sēdes norises vietā Domes priekšsēdētājs var noteikt, ka deputāts klātienes Domes sēdē piedalīsies attālināti, izmantojot tiešsaistes videokonferences sarunu rīku dokumentu vadības sistēmu - “Lietvaris”.
15. Domes lēmumu projektus ne vēlāk kā trīs darba dienas pirms Domes kārtējās sēdes publicē internetā Pašvaldības oficiālajā tīmekļvietnē <https://www.dkn.lv> izņemot Domes lēmumu projektus, kas ir iekļauti Domes sēdes darba kārtībā pēc šā termiņa, kā arī lēmuma projektus, kas skar Pašvaldību likuma 27. panta ceturtajā daļā minētos jautājumus.
16. Saistošo noteikumu projektu un tam pievienoto paskaidrojuma rakstu publicē Pašvaldības oficiālajā tīmekļvietnē www.dkn.lv sabiedrības viedokļa noskaidrošanai, paredzot termiņu, kas nav mazāks par divām nedēļām.
17. Domes sēdes video tiek straumēta tiešraidē Pašvaldības oficiālajā tīmekļvietnē: <https://www.dkn.lv/lv/domes-sedes>.
18. Ja attiecīgajā teritorijā izsludināta ārkārtējā situācija vai valsts noteikusi pulcēšanās ierobežojumus vai tiek sasaukta ārkārtas komitejas sēde komitejas priekšsēdētājs var noteikt, ka izmantojot tiešsaistes videokonferences sarunu rīku, komitejas sēde notiek attālināti.
19. Ja deputāts nevar ierasties klātienes kārtējās komitejas sēdes norises vietā veselības stāvokļa vai komandējuma dēļ vai ārkārtas klātienes komitejas sēdes norises vietā komitejas priekšsēdētājs var noteikt, ka deputāts klātienes komitejas sēdē piedalīsies attālināti, izmantojot tiešsaistes videokonferences sarunu rīku un dokumentu vadības sistēmu - “Lietvaris”.
20. PUBLISKO TIESĪBU LĪGUMU NOSLĒGŠANAS PROCEDŪRA
21. Lai nodrošinātu pašvaldības funkciju efektīvu izpildi, Pašvaldība var slēgt publisko tiesību līgumus.
22. Publisko tiesību līgumu projektu sagatavo tā Pašvaldības iestāde, kuras kompetencē ir pašvaldības attiecīgās funkcijas nodrošināšana.
23. Lēmumu par publisko tiesību līguma slēgšanu pieņem Dome.
24. Publisko tiesību līgumus, Pašvaldības vārdā slēdz Domes priekšsēdētājs.
25. Dome saistošajos noteikumos ar lēmumu var pilnvarot citu amat­personu vai pašvaldības iestādi slēgt līgumu pašvaldības vārdā.
26. Līguma projekta saskaņojumu saņemšanas, virzības un izpildes kārtību Pašvaldības iestādēs nosaka attiecīgās iestādes iekšējie normatīvie akti.

VII. ADMINISTRATĪVO AKTU APSTRĪDĒŠANAS KĀRTĪBA

1. Ja normatīvajos aktos nav noteikta cita apstrīdēšanas kārtība, administratīvos aktus apstrīd:

58.1. iestāžu vadītāju, centrālās pārvaldes amatpersonu – izpilddirektoram;

58.2. Domes priekšsēdētāja, izpilddirektora, Domes izveidoto komisiju – Domē.

1. Domes izdotos administratīvos aktus pārsūdz administratīvajā rajona tiesā.

68. Nodokļu jautājumos:

68.1. Pašvaldības amatpersonu pieņemtos lēmumus – Domes priekšsēdētājam;

68.2. Domes priekšsēdētāja administratīvos aktus pārsūdz administratīvajā rajona tiesā.

VIII. APMEKLĒTĀJU PIEŅEMŠANAS UN IESNIEGUMU IZSKATĪŠANAS KĀRTĪBA

1. Domes deputāti pieņem apmeklētājus ne retāk kā reizi mēnesī Pašvaldības oficiālā tīmekļa vietnē <https://www.dkn.lv>, Sadaļā deputātu pieņemšanas laiki, norādītās Pašvaldības telpās.
2. Pašvaldības izpilddirektors, Pašvaldības iestāžu vadītāji un Pašvaldības iestāžu struktūrvienību vadītāji nodrošina apmeklētāju pieņemšanu otrdienās no plkst. 15.00 līdz plkst. 18.00.
3. Informāciju par pagasta pārvaldes vadītāju iedzīvotāju pieņemšanas laikiem pieejama Pašvaldības tīmekļa vietnē: <https://www.dkn.lv>, sadaļā Pilsētu, pagastu pārvaldes”.
4. Iesniegumu, sūdzību un priekšlikumu reģistrēšanu organizē Centrālās pārvaldes Administratīvās daļas darbinieki dokumentu vadības sistēmā. Kārtību, kādā notiek iesniegumu un dokumentu virzība Pašvaldības iestādēs un citās institūcijās, nosaka Pašvaldības izpilddirektora izdoti iekšējie normatīvie akti. Aizliegta dokumentu nodošana tālāk Centrālās pārvaldes darbiniekiem vai Pašvaldības institūcijām bez reģistrācijas un vīzas.
5. Mutvārdos izteiktos iesniegumus, sūdzības vai priekšlikumus, ja uz tiem nav iespējams sniegt atbildi tūlīt, Centrālās pārvaldes Administratīvās daļas darbinieki noformē rakstiski (norādot vārdu, uzvārdu, dzīves vai uzturēšanās vietu) un ievēro tos pašus reģistrācijas un izskatīšanas noteikumus, kādi attiecas uz rakstiskajiem iesniegumiem.
6. Anonīmu iesniegumu turpmāko virzību izvērtē amatpersona.
7. Izskatot iesniegumu, iegūt nepieciešamo informāciju ir attiecīgās Pašvaldības institūcijas vai amatpersonas pienākums, izņemot normatīvajos aktos noteiktos gadījumus, kad informācijas iegūšana ir personas pienākums.
8. Ikvienai personai ir tiesības iegūt informāciju par viņa iesnieguma virzību Pašvaldības administrācijā un ir tiesības iesniegt papildinājumus un precizējumus.
9. KĀRTĪBA, KĀDĀ PAŠVALDĪBAS AMATPERSONAS RĪKOJAS AR PAŠVALDĪBAS MANTU UN FINANŠU RESURSIEM
10. Amatpersonas rīcībai ar Pašvaldības mantu un finanšu līdzekļiem jābūt likumīgai, lietderīgai, samērīgai, efektīvai un atbilstošai apstiprinātajam Pašvaldības budžetam.
11. Rīkojoties ar Pašvaldības mantu un finanšu līdzekļiem, Pašvaldības amatpersonām savā darbībā ir jāizvērtē korupcijas un interešu konflikta riski un apstākļi saskaņā ar normatīvo aktu nosacījumiem.
12. Pašvaldības finanšu līdzekļi tiek plānoti un uzskaitīti Centrālā pārvaldē, nodalot tos no iestādes finanšu līdzekļiem, un tos administrē Dienvidkurzemes novada Pašvaldības administrācijas struktūrvienības atbilstoši to nolikumos noteiktajam, izņemot Pašvaldības izdevumus, kas tiek plānoti un uzskaitīti Pašvaldības administrācijas institūcijām atbilstoši to nolikumos noteiktajam.
13. Pašvaldības funkciju īstenošanas nolūkā Pašvaldībai piederošais un piekrītošais nekustamais īpašums attiecīgos valsts reģistros ir reģistrējams uz Pašvaldības vārda un uzskaitāms Dienvidkurzemes novada Pašvaldības administrācijas aktīvu sastāvā.
14. KĀRTĪBA KĀDĀ PAŠVALDĪBA SADARBOJAS AR PILSONISKĀ SABIEDRĪBAS ORGANIZĀCIJĀM UN NODROŠINA SABIEDRĪBAS IESAISTI PAŠVALDĪBAS DARBĀ
15. Saziņai ar iedzīvotājiem Pašvaldība par Pašvaldības budžeta līdzekļiem izdod Pašvaldības informatīvo izdevumu, kurš ir pieejams iedzīvotājiem bez maksas, un uztur Pašvaldības tīmekļa vietni: <https://www.dkn.lv> .
16. Pēc nepieciešamības Domes priekšsēdētājs, priekšsēdētāja vietnieki, Pašval­dības izpilddirektors un viņa vietnieks organizē tikšanās ar preses un citu plaš­saziņas līdzekļu pārstāvjiem, lai sabiedrībai paustu viedokli atsevišķos jautā­jumos, atbildētu uz jautājumiem, informētu par Pašvaldības administrācijas darbu.
17. Pašvaldība sabiedrībai sniedz patiesu un objektīvu informāciju, izmantojot ne tikai oficiālo tīmekļa vietni un informatīvo izdevumu, bet arī sociālos tīklus.
18. Pašvaldības atsevišķu funkciju vai uzdevumu pildīšanā sabiedrības loceklis var piedalīties, iesaistoties Nolikuma 8. punktā minēto komisiju un iedzīvotāju padomju darbā, šo institūciju nolikumos noteiktā kārtībā.
19. Sabiedrības viedokļa noskaidrošanai saistošo noteikumu projektu un tam pievienoto paskaidrojuma rakstu pēc komitejas atzinuma saņemšanas publicē Pašvaldības oficiālajā tīmekļvietnē <https://www.dkn.lv> sadaļā “Normatīvie akti, projekti”, paredzot termiņu, kas nav mazāks par divām nedēļām.
20. Sabiedrība (fiziskas un juridiskas personas) viedokli par saistošo noteikumu projektu noteiktajā viedokļa noskaidrošanas termiņā iesniedz Pašvaldības oficiālajā tīmekļvietnē [www.dkn.lv](http://www.dkn.lv) Sadaļā Apspriešanā nodotie saistošo noteikumu projekti. Viedoklis, kura iesniedzējs nav identificējams, kura saturs nav attiecināms uz konkrēto saistošo noteikumu projekta tekstu vai nav saprotams, par kuru saistošo noteikumu projektu tas izteikts, vai viedoklis, kura saturs ir objektīvi nesaprotams vai aizskarošs, netiek ņemts vērā.
21. Saņemtos viedokļus par saistošo noteikumu projektu Pašvaldības atbildīgais speciālists vai institūcija tos apkopo un atspoguļo saistošo noteikumu projekta paskaidrojuma rakstā, norādot iesniedzēju, vērā ņemtos viedokļus, vērā neņemtos viedokļus un pamatojumu. Pēc viedokļu apkopošanas un atspoguļošanas paskaidrojuma rakstā saistošie noteikumi tiek virzīti atkārtotai izskatīšanai attiecīgās Domes komitejas sēdē.
22. Ja sabiedrības viedoklis netiek saņemts saistošo noteikumu projektu virza izskatīšanai Domes sēdē.
23. PUBLISKĀS APSPRIEŠANAS KĀRTĪBA
24. Lai nodrošinātu iedzīvotāju līdzdalību īpaši svarīgu vietējās nozīmes jautājumu izlemšanā, kā arī normatīvajos aktos noteiktajos gadījumos, ar Domes lēmumu visā Pašvaldības administratīvajā teritorijā vai tās daļā, var tikt organizēta publiskā apspriešana par Pašvaldības autonomajā kompetencē esošiem jautājumiem.
25. Publisko apspriešanu nerīko par Pašvaldību likuma 54. panta piektajā daļā minētajiem jautājumiem.
26. Ja publisko apspriešanu ierosina iedzīvotāji, minimālais iedzīvotāju skaits, kāds nepieciešams šādai apspriešanai ir ne mazāk kā 5 (pieci) procenti no Pašvaldības iedzīvotāju skaita.
27. Domes lēmumā par publisko apspriešanu norāda:
    1. apspriešanai nododamais jautājums un iespējamās atbildes uz šo jautājumu;
    2. informāciju par to, kādu Pašvaldības teritorijas daļu un kādas privātpersonas apspriežamais jautājums skar pirmām kārtām;
    3. apspriešanas sākuma un beigu datumi;
    4. iespējamie lēmumu varianti, kas atkarīgi no atbildes uz apspriešanai nodoto jautājumu;
    5. apspriešanas rezultātu apkopošanas procedūra;
    6. vieta un laiks, kad notiks Pašvaldības atbildīgo amatpersonu tikšanās ar iedzīvo­tājiem, lai skaidrotu risināmās problēmas;
    7. vieta un laiks, kad publiskās apspriešanas dalībnieki var paust savu viedokli;
    8. kārtība, kādā aptaujas dalībnieki var iepazīties ar apspriežamā dokumenta pro­jek­tu, kā arī ar šo dokumentu saistītajiem lēmumiem;
    9. informatīvā apkopojuma publicēšanas kārtība.
28. Publiskās apspriešanas rezultātiem ir konsultatīvs raksturs.
29. Lai nodrošinātu publiskai apspriešanai nodoto dokumentu un ar to saistīto Pašvaldības lēmumu publisku pieejamību, tie tiek publicēti Pašvaldības oficiālajā tīmekļvietnē: <https://www.dkn.lv>, sadaļā “Normatīvie akti, projekti”.
30. Par publiskās apspriešanas rīkošanu un rezultātu apkopošanu atbildīgs ir Pašvaldības izpilddirektors, kura pienākums ir nodrošināt pausto viedokļu apkopošanu, publicēt Pašvaldības saziņas līdzekļos informatīvu ziņojumu (kopsavilkumu) par apspriešanas rezultātiem, kā arī publicēt pieņemto Domes lēmumu, kurā izmantoti publiskās apspriešanas rezultāti. Domes lēmumā par publiskās apspriešanas uzsākšanu var tikt norādīta cita atbildīga amatpersona.
31. KĀRTĪBA KĀDĀ IEDZĪVOTĀJI VAR PIEDALĪTIES DOMES UN TĀS KOMITEJU SĒDĒS
32. Ikviens iedzīvotājs var piedalīties Domes un tās komiteju sēžu atklātajās daļās, pirms sēdes piesakoties pie Domes sēdes vai komitejas sekretāres, nosaucot savu, vārdu, uzvārdu, uzrādot personu iedzīvotājs uzrādot personu apliecinošu dokumentu. Ja iedzīvotājs nokavē sēdes sākumu un nav pieteicies pie sēdes sekretāres, viņam var liegt dalību sēdē. Sēdes slēgtā daļa iedzīvotājam ir jāpamet pēc pirmā attiecīgās sēdes vadītāja uzaicinājuma.
33. Ja komitejas sēdes darba kārtībā ir iekļauts lēmuma projekts, kas sagatavots, pamatojoties uz personas iesniegumu, un kurš varētu būt nelabvēlīgs attiecīgajai personai, to uz komitejas sēdi viedokļa un argumentu uzklausīšanai aicina atbilstoši normatīvos aktos noteiktam.
34. Ja Domes vai tās komitejas sēde notiek attālināti, izmantojot tiešsaistes videokonferenci, un iedzīvotājs vēlas tajā piedalīties, viņš ne vēlāk kā vienu darbdienu pirms attiecīgās sēdes piesaka dalību sēdē, nosūtot pieprasījumu uz elektroniskā pasta adresi [pasts@dkn.lv](mailto:pasts@dkn.lv) vai e-adresi. Pieslēgšanās saiti iedzīvotājam nosūta uz tā norādīto elektroniskā pasta adresi vai e-adresi ne vēlāk kā stundu pirms sēdes sākuma. Sēdei tiek pieslēgtas identificējamas personas, kas norādījušas savu vārdu, uzvārdu, un gadījumos, ja fiziska persona pārstāv kādu institūciju, tās nosaukumu.
35. Ja komitejas vai Domes klātienes sēdes norises vietā nepietiek vietas visiem apmeklētājiem, attiecīgi komitejas vadītājs vai Domes priekšsēdētājs aicina daļu no apmeklētājiem (iedzīvotājiem) izvēlēties sekot sēdes norisei publiskā interneta vidē. Ja pēc aicinājuma sēdes norises vietā joprojām nepietiek vietas visiem iedzīvotājiem, attiecīgi komitejas vadītājs vai Domes priekšsēdētājs atļauj sēdē palikt tiem, kas uz sēdi ieradušies pirmie.
36. Domes vai tās komitejas sēdēs klausītājs ievēro normatīvo aktu prasības, tajā skaitā, šo nolikumu, sabiedriskās kārtības noteikumus un Pašvaldības darba reglamentu. Klausītājs nav tiesīgs iejaukties sēdes norises gaitā, pieprasīt sevis uzklausīšanu vai citādi komentēt izskatāmos jautājumus, ja vien viņam vārdu nav devis sēdes vadītājs. Personas, kas traucē sēdes norisi, izraida no sēdes norises telpas vai atslēdz no tās tiešsaistes.
37. Personai, kura ir pilnvarota pārstāvēt kolektīvā iesnieguma iesniedzējus, ir tiesības Pašvaldības darba reglamentā noteiktajā kārtībā ziņot par kolektīvo iesniegumu Domes vai tās komitejas sēdē, kurā tas tiek izskatīts, kā arī piedalīties tā apspriešanā un debatēs.
38. NOSLĒGUMA JAUTĀJUMI
39. Nolikums stājas spēkā 2024. gada 1.janvāri.
40. Atzīt par spēku zaudējušiem Dienvidkurzemes novada pašvaldības 2021.gada 30.septembra saistošos noteikumus Nr. 7 "Dienvidkurzemes novada pašvaldības nolikums".

Domes priekšsēdētājs A.Priedols